Osmi amandman Ustava Irske
Zakon o Osmom amandmanu na Ustav 1983. godine () bio je amandman na Ustav Irske kojim je 1983. godine uvedena odredba kojom se izjednačavaju prava trudnice sa pravima nerođenog djeteta. Njime je stvorena ustavna zabrana abortusa za sve slučajeve izuzev onih u kojima bi nastavak trudnoće ugrozio život majke, odnosno potvrđena zabrana abortusa koja je bila prethodno utvrđena u krivičnom zakoniku iz 1861. godine. Glavni poticaj za ustavnu zabranu je bila bojazan konzervativnih krugova u irskoj javnosti da bi Vrhovni sud Irske, u kome su tada sjedili liberalni suci, mogao tu zabranu presudom staviti van snage, slično kao što je 1973. godine van snage stavio zabranu uvoza kontraceptivnih preparata. Referendumu su, osim Katoličke crkve koja je dominirala Irskom nakon sticanja nezavisnosti od Ujedinjenog Kraljevstva, podršku pružile sve etablirane stranke - Fianna Fáil čija je vlada pod premijerom Charlesom Haugheyem godine 1982. donijela zakon o održavanju ustavnog referenduma, te Fine Gael i laburisti čija je koalicijska vlada referendum održala 7. septembra 1983. godine. Tokom kampanje se izglasavanju referenduma suprostavio tek manji dio javnosti vezan uz ljevicu kao i pripadnike manjinskih vjerskih zajednica. Na samom referendumu se za prijedlog izjasnilo 66,9 %, a protiv 33,1 % glasača. Temeljem toga je irski parlament formalno izglasao amandaman 7. oktobra 1983. godine. 

Odredbe Osmog amandmana će biti stavljene na snagu temeljem 36. amandmana na Ustav Irske koji je izglasan 2018. godine, i kojima su stvorene ustavne osnove za legalizaciju abortusa u Irskoj.

Vanjske veze 
 Eighth Amendment of the Constitution Act, 1983
 Full text of the Constitution of Ireland

1983
Pravo u Irskoj
Referendumi u Irskoj
Abortus